**דף עבודה: "מִפִּי עוֹלְלִים וְיֹנְקִים יִסַּדְתָּ עֹז "**

1. קראו את פסוק ג. פסוק זה מעלה את השאלה - מה הקשר בין עוללים ויונקים ובין צורר ואויב? האם תוכלו לשער?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

קראו את פרשנות הרב שטיינזלץ:

**מִפִּי עוֹלְלִים וְיֹנְקִים,** המהללים אותך או שרים בתורתך **יִסַּדְתָּ עֹז,** כוח **לְמַעַן** ,לשם עשיית מלחמה ב**צוֹרְרֶיךָ,** אויביך, ודברים אלה יפים כדי **לְהַשְׁבִּית אוֹיֵב וּמִתְנַקֵּם**. שירת הילדים, בתמימותה, היא בגדר יסוד קבוע שאין האויבים יכולים לבטלו. להפך, אל שירת ילדים כזו מתנפצים גלי השנאה שבכל דור.

1. כיצד הרב שטיינזלץ מבין את הקשר בין שירת הילדים ובין האפשרות להשבית אויב ומתנקם?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. מה דעתכם על פרשנות זו? האם לדעתכם יש בכוחה של תמימות ילדית להשפיע על השבתת השנאה בעולם? נמקו.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. הרב שטיינזלץ מבין את הביטוי "**עוֹלְלִים וְיֹנְקִים**" כפשוטו, אך אפשר להבינו גם באופן מטפורי. מהן התכונות המאפיינות עוללים ויונקים? \_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. בהתאם לכך, קראו את פרשנותו של המלבי"ם:

**"עוֹלְלִים וְיֹנְקִים" - הוא האדם אשר חמרו (גופו) חלוש מאד.**

1. כיצד המלבי"ם מפרש את הביטוי **"עוֹלְלִים וְיֹנְקִים"**?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. מדוע דווקא העוללים והיונקים בפירוש זה זקוקים לאלוהים שיסייע להם במלחמה נגד האויבים?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

להלן תשובות לדף העבודה: "מִפִּי עוֹלְלִים וְיֹנְקִים יִסַּדְתָּ עֹז" לשימוש המורה:

1. כיצד הרב שטיינזלץ מבין את הקשר בין שירת הילדים ובין האפשרות להשבית אויב ומתנקם? קולם של הילדים יכול להגיע אל הלבבות ולנטרל את השנאה שבהם.
2. הרב שטיינזלץ מבין את הביטוי **"עוֹלְלִים וְיֹנְקִים"** כפשוטו, אך אפשר להבינו גם באופן מטפורי. מהן התכונות המאפיינות עוללים ויונקים? הם חסרי אונים, נקיים, טהורים, תלויים לחלוטין במישהו אחר לכל צורכיהם.
3. א. כיצד המלבי"ם מפרש את הביטוי **"עוֹלְלִים וְיֹנְקִים"**? (האנשים שגופם חלש במיוחד)

ב. מדוע דווקא העוללים והיונקים בפירוש זה זקוקים לה' שיסייע להם במלחמה נגד האויבים? (הכוונה היא לאנשים החלשים ביותר, שלא יכולים להילחם בשביל עצמם, ולכן ה' מציל אותם מאויביהם)